jkorsvik/nowiki_second_scrape_merged huggingface dataset:
Fiolettbrunt jordfly

Fiolettbrunt jordfly (Euxoa recussa) er en sommerfugl som tilhører familien nattfly (Noctuidae). Den er funnet spredt nord til Nord-Trøndelag i Norge.


== Utseende ==
Et middelsstort (vingespenn 32 – 40 mm), mørkt gråbrunt nattfly, vingene kan ha et fiolettaktig skjær. Arten kjennes lettest på at det er tre mørke flekker på rad langs forvingens framkant – svarte flekker mellom indre mellomlinje og ringmerket og mellom ringmerket og nyremerket, og en svartbrun flekk utenfor nyremerket. Nyre- og ringmerkene er bare tydelig avgrensede fra de mørke flekkene, ikke fra resten av vingen. Mellomlinjene er doble og mørke, men gjerne mer eller mindre utydelige. Bakvingen er gråhvit med grå årer, grå langs ytterkanten.


== Levevis ==
Larvene lever nede i bakken på røttene av ulike gras (Poaceae). De voksne sommerfuglene flyr om natten fra slutten av juli til september.


== Utbredelse ==
Arten er utbredt i den palearktiske sone, fra Vest-Europa østover til Amur. I Norge forerkommer den nord til Nord-Trøndelag, men er sjelden på Vestlandet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]


== Eksterne lenker ==
(en) fiolettbrunt jordfly i Encyclopedia of Life 
(en) fiolettbrunt jordfly i Global Biodiversity Information Facility 
(no) fiolettbrunt jordfly hos Artsdatabanken 
(sv) fiolettbrunt jordfly hos Dyntaxa 
(en) fiolettbrunt jordfly hos Fauna Europaea 
(en) fiolettbrunt jordfly hos NCBI 
(en) Kategori:Euxoa recussa – bilder, video eller lyd på Wikimedia Commons 
(en) Euxoa recussa – galleri av bilder, video eller lyd på Wikimedia Commons
Birger Nymo

Birger Randulf Nymo (født 27. mai 1950 i Skånland) er en norsk politiker.
Han er partileder i Samefolkets parti.Nymo var Sametingsrepresentant i periodene 1997-2001 og 2001-2005, for Sør-Norge valgkrets. Han representerte da Norske Samers Riksforbund.


== Referanser ==


== Kilder ==
Odd Mathis Hætta: Sametinget i navn og tall : Høsten 1997 - høsten 2001
Odd Mathis Hætta: Sametinget i navn og tall : Høsten 2001 - høsten 2005
Svart jordfly

Svart jordfly (Euxoa nigricans) er en sommerfugl som tilhører familien nattfly (Noctuidae). Den er funnet nord til Nord-Trøndelag i Norge.


== Utseende ==
Et middelsstort (vingespenn 26–42 mm), mørkgrått nattfly. Forvingen er mørkgrå, nyre- og ringmerkene sitter på et svart område som strekker seg fra like innenfor ringmerket til like utenfor nyremerket. Bak ringmerket er det en kort, tynn, svart lengdestrek (tappmerke). Ellers er vingen ensfarget. Bakvingen er gråhvit eller lysgrå.


== Levevis ==
Den lever i hager, på ruskemark og i mange andre miljøer. Larvene lever på røttene av ulike urter og gras, blant andre kløver, groblad og ulike hageplanter. Som mange andre jordfly kan den gjøre noe skade i hagen. De voksne sommerfuglene flyr i august – september og kommer gjerne til lys.


== Utbredelse ==
Den er utbredt i Europa. I Norge er den vanlig nord til Nord-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Euxoa nigricans på UK moths: [2]


== Eksterne lenker ==
(en) svart jordfly i Encyclopedia of Life 
(en) svart jordfly i Global Biodiversity Information Facility 
(no) svart jordfly hos Artsdatabanken 
(sv) svart jordfly hos Dyntaxa 
(en) svart jordfly hos Fauna Europaea 
(en) svart jordfly hos NCBI 
(en) Kategori:Euxoa nigricans – bilder, video eller lyd på Wikimedia Commons 
(en) Euxoa nigricans – galleri av bilder, video eller lyd på Wikimedia Commons
Markjordfly

Markjordfly (Euxoa eruta) er en sommerfugl som tilhører familien nattfly (Noctuidae). Den er funnet langs kysten til Rogaland i Norge.


== Utseende ==
Et middelsstort (vingespenn 29 – 38 mm), gråbrunt nattfly. Forvingen er gråbrun med lyse, delvis svartkantede nyre- og ringmerker. Bak ringmerket er det en smal, S-formet strek, tappmerket, ellers ingen synlige tegninger. Bakvingen er hvit med gråbrun bestøvning, brun langs ytterkanten.


== Levevis ==
Larven er ukjent, men lever trolig på røtter.


== Utbredelse ==
Den er utbredt i Europa, men mangler blant annet lengst i nordøst og sydøst, og videre østover i den nordlige delen av Asia. I Norge forekommer den langs kysten fra Østfold til Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]


== Eksterne lenker ==
(en) markjordfly i Encyclopedia of Life 
(en) markjordfly i Global Biodiversity Information Facility 
(no) markjordfly hos Artsdatabanken 
(sv) markjordfly hos Dyntaxa 
(en) markjordfly hos Fauna Europaea 
(en) Kategori:Euxoa eruta – bilder, video eller lyd på Wikimedia Commons
Hvetejordfly

Hvetejordfly (Euxoa tritici) er en sommerfugl som tilhører familien nattfly (Noctuidae). Den er funnet i Østfold, Vestfold og Rogaland i Norge.


== Utseende ==
Et middelsstort (vingespenn 26 – 42 mm), mer eller mindre grått nattfly. Arten er svært variabel i farge og tegninger, men er jamtover av de mer sterkt tegnede Euxoa-artene. Forvingen er lyst til ganske mørkt grå, nesten alltid med markerte, lyse, svartkantede nyre- og ringmerker som gjerne står i et svart, avlangt felt. En lys vingeåre danner en smal, lys lengdestrek rett bak disse merkene. Mellomlinjene, som avgrenser vingens midtfelt, er doble og krumme, midtfeltet er bredest bak framkanten av vingen. Langs yterkanten er det svarte, kileformede flekker. Bakvingen er gråhvit, litt gjennomsiktig, med grå bestøvning langs ytterkanten.


== Levevis ==
I Nord-Europa er arten knyttet til åpne landskaper ved kysten, lenger sør finnes den i et videre spenn av habitater. Larvene lever på ulike lave urter og gras, også hageplanter. Artsnavnene (både det latinske og det norske) tyder på at arten kan angripe korn, i Norge er den imidlertid for fåtallig til å gjøre nevneverdig skade. Arten overvintrer som egg, de voksne sommerfuglene flyr i juli – august og besøker gjerne blomster.


== Utbredelse ==
Den er utbredt i Nord-Afrika, i Europa bortsett fra lengst i nord, og i Asia østover til Sentral-Asia. I Norge er den kjent fra Østfold og Vestfold, i 2007 ble den også funnet på Karmøy i Rogaland ([1]).


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Euxoa tritici på UK moths: [3]


== Eksterne lenker ==
(en) hvetejordfly i Encyclopedia of Life 
(en) hvetejordfly i Global Biodiversity Information Facility 
(no) hvetejordfly hos Artsdatabanken 
(sv) hvetejordfly hos Dyntaxa 
(en) hvetejordfly hos NCBI 
(en) Kategori:Euxoa tritici – bilder, video eller lyd på Wikimedia Commons 
(en) Euxoa tritici – galleri av bilder, video eller lyd på Wikimedia Commons
Inger Vonheim

Inger Vonheim (født 3. mars 1943 i Velfjord i Brønnøy, død 18. februar 2009 i Oslo) var en norsk forfatter. Hun fikk sin første novelle på trykk i debutantantologien som Gyldendal ga ut i 1975. 


== Bibliografi ==
Dette med Andreas, roman, Orkana forlag 2006
Kjærester, Noveller for lesesvak ungdom og voksne, Orkana forlag 2004.
Danse med presten, roman, Orkana forlag 2000
Får jeg spandere et glass vin, noveller, Tiden Norsk Forlag 1986
Nattheksen og andre fortellinger, novelle i antologi, Gyldendal Norsk Forlag 1983
Tone, barnebok, Tiden Norsk Forlag 1978 (Forfatternavn: Vonheim Tvedt)
Obeliskjordfly

Obeliskjordfly (Euxoa obelisca) er en sommerfugl som tilhører familien nattfly (Noctuidae). Den er utbredt nord til Hordaland i Norge.


== Utseende ==
Et middelsstort (vingespenn 29 – 38 mm), grått nattfly med markerte vingetegninger. Arten er nokså variabel og ganske lik på hvetejordfly (Euxoa tritici), man må gjerne undersøke kjønnsorganene for å skille artene sikkert. Forvingen er gråbrun, framkanten vanligvis noe lysere, med lyse nyre- og ringmerker. Området mellom og rundt disse er mer eller mindre svart. Den har vanligvis en tykk, svart rotstrek og en svart flekk (tappmerke) bak ringmerket. Bakvingen er silkeaktig hvit med brun ytterkant.


== Levevis ==
Larven lever på ulike lave planter. De voksne sommerfuglene flyr i august – oktober.


== Utbredelse ==
Den er utbredt i Nord-Afrika, Midtøsten, Europa og vestlige og sentrale deler av Asia. I Norge er den funnet i den sørlige delen av landet, fra Østfold til Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Euxoa obelisca på UK moths: [2]


== Eksterne lenker ==
(en) obeliskjordfly i Encyclopedia of Life 
(en) obeliskjordfly i Global Biodiversity Information Facility 
(no) obeliskjordfly hos Artsdatabanken 
(sv) obeliskjordfly hos Dyntaxa 
(en) obeliskjordfly hos Fauna Europaea 
(en) obeliskjordfly hos NCBI 
(en) Kategori:Euxoa obelisca – bilder, video eller lyd på Wikimedia Commons 
(en) Euxoa obelisca – galleri av bilder, video eller lyd på Wikimedia Commons
Variabelt sandjordfly

Variabelt sandjordfly (Euxoa cursoria) er en sommerfugl som tilhører familien nattfly (Noctuidae). Den er funnet spredt nord til Sør-Trøndelag i Norge.


== Utseende ==
Et middelsstort (vingespenn 31 – 40 mm), grått eller brunaktig nattfly. Som mange andre arter i slekten Euxoa er den svært variabel, forvingene kan variere i farge fra lyst sandfarget til mørkbrunt, med mer eller mindre tydelige tegninger. Nyre- og ringmerkene er vanligvis tydelige og står på mer eller mindre mørk bakgrunn. Bakvingen er gråhvit med grå ytterkant.


== Levevis ==
Arten er knyttet til sandete steder ved kysten, for eksempel sanddyner. Larvene lever på ulike lave planter som vokser i dette miljøet. De voksne sommerfuglene flyr i juli – september.


== Utbredelse ==
Den er utbredt fra Vest-Europa østover til det sentrale Sibir og Mongolia. Den finnes også i Afghanistan og Tibet. I Norge er den funnet her og der fra Østfold til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Euxoa cursoria på UK moths: [2]


== Eksterne lenker ==
(en) variabelt sandjordfly i Encyclopedia of Life 
(en) variabelt sandjordfly i Global Biodiversity Information Facility 
(no) variabelt sandjordfly hos Artsdatabanken 
(sv) variabelt sandjordfly hos Dyntaxa 
(en) variabelt sandjordfly hos Fauna Europaea 
(en) variabelt sandjordfly hos ITIS 
(en) variabelt sandjordfly hos NCBI 
(en) Kategori:Euxoa cursoria – bilder, video eller lyd på Wikimedia Commons 
(en) Euxoa cursoria – galleri av bilder, video eller lyd på Wikimedia Commons
Hotchkiss mitraljøse M1898

Hotchkiss mitraljøse m/1898 er et tungt luftkjølt maskingevær lisensbygd på den franske Hotchkiss Mle 1897 (senere Mle 1914), en norsk utgave av det franske Hotchkiss maskingevær.
Våpenet var Norges første maskingevær, og ble produsert på lisens på Kongsberg våpenfabrikk. Den ble senere byttet ut med Colt mitraljøse m/29, men flere var i bruk under det tyske angrepet på Norge i 1940.Den franske modellen som het Hotchkiss Mle 1897 fikk stadige oppdateringer som gjorde at den skiftet navn til Mle 1900, Mle 1908 og tilslutt Mle 1914


== Referanser ==
Fjelljordfly

Fjelljordfly (Agrotis luehri) er en sommerfugl som tilhører familien nattfly (Noctuidae). Arten er oppkalt etter den norske entomologen C.F. Lühr. Den er kjent fra fjellet i Sør-Norge, og er foreløpig ikke funnet utenfor Norge. Den er slike en av bare tre sommerfuglarter som er regnet for å være endemisk for Norge. Inntil 1987 ble den regnet som identisk med Agrotis fatidica fra Alpene.


== Utseende ==
Et middelsstort, grått eller brunlig nattfly, gjerne nokså kontrastrikt tegnet. Hannen har smalt fjærformede antenner. Forkroppen (thorax) er lysgrå med mørke tegninger. Forvingen er lyst grå eller gråbrun, midtfeltet noe mørkere. Dette er avgrenset av kraftige mellomlinjer som består av tettstilte rader av svarte flekker. Nyre- og ringmerkene er bredt svartkantede, området mellom dem gjerne rødbrunt. Langs ytterkanten er det smale, innovervendte, svarte pileflekker. Bakvingen er lysgrå med to uskarpe, grå tverrbånd.


== Levevis ==
Arten finnes fra bjørkebeltet og opp på snaufjellet. Ellers synes lite å være kjent om biologien dens. De voksne sommerfuglene flyr i juli . august.


== Utbredelse ==
Den er utbredt fra Ryfylkeheiene til Dovrefjell, men er ikke vanlig. Ikke funnet utenfor Norge.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Lepidoptera.no: Fjelljordfly (Agrotis luehri) [1]
Bilde, fra Svensk naturhistorisk museums hjemmeside [2]


== Eksterne lenker ==
(en) fjelljordfly i Encyclopedia of Life 
(en) fjelljordfly i Global Biodiversity Information Facility 
(no) fjelljordfly hos Artsdatabanken 
(sv) fjelljordfly hos Dyntaxa 
(en) fjelljordfly hos Fauna Europaea
Hvitt sandjordfly

Hvitt sandjordfly (Agrotis ripae) er en sommerfugl som tilhører familien nattfly (Noctuidae). Den er bare kjent fra Lista i Norge.


== Utseende ==
Et middelsstort (vingespenn 32 – 45 mm), lysgrått nattfly. Forvingen er ofte ensfarget bortsett fra et litt mørkere nyremerke og et ovalt, litt mørkere tappmerke bak der ringmerket pleier å være, men den kan også ha skarpe, mørke tegninger. Bakvingen er skinnende hvit.


== Levevis ==
Den er knyttet til sanddyner, der larvene utvikler seg på ulike urter, blant andre sodaurt, strandmelde og strandreddik. De er aktive om natten og graver seg ned i sanden på dagtid. De voksne sommerfuglene flyr i juni – juli.


== Utbredelse ==
Den har en ganske begrenset utbredelse i Nord-Afrika og Vest-Europa.
I Norge er den bare kjent fra Lista i Vest-Agder.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Agrotis ripae på UK moths: [2]


== Eksterne lenker ==
(en) hvitt sandjordfly i Encyclopedia of Life 
(en) hvitt sandjordfly i Global Biodiversity Information Facility 
(no) hvitt sandjordfly hos Artsdatabanken 
(sv) hvitt sandjordfly hos Dyntaxa 
(en) hvitt sandjordfly hos Fauna Europaea 
(en) hvitt sandjordfly hos NCBI 
(en) Kategori:Agrotis ripae – bilder, video eller lyd på Wikimedia Commons
Colt mitraljøse m/29

Colt mitraljøse m/29 er et Browning M1917 tungt vannavkjølt rekyldrevet maskingevær bygget på lisens i Norge. Løpet var omsluttet av en vannbeholder for kjøling, denne tok ca. 3,5 liter vann, og det måtte etterfylles vann etter ca. 1500 skudd kontinuerlig ild.Den overtok etter Hotchkiss mitraljøse m/1898 i det norske forsvaret i 1929. Den spilte en stor rolle i Norge ved angrepet på Norge i 1940, og var i utstrakt bruk i kampene som fulgte. 1 800 maskingevær var den norske beholdningen ved krigens utbrudd. Våpenet ble produsert på Kongsberg Våpenfabrikk på lisens og var bygget på Browning M1917. Det var opprinnelig kamret for ammunisjon i kaliber 7,92 x 57 mm Mauser, men ble senere bygget om for 7,92 x 61 mm da denne ammunisjonen var bedre egnet mot fly.


== Referanser ==
Langvingejordfly

Langvingejordfly (Agrotis ipsilon) er en sommerfugl som tilhører familien nattfly (Noctuidae). Den forekommer nord til Nordland i Norge.


== Utseende ==
Et middelsstort til ganske stort (vingespenn 40–56 mm), lyst gråbrunt eller gulbrunt nattfly. De kjennes vanligvis lett igjen på størrelsen kombinert med at det går en kraftig, svart, kileformet flekk ut fra nyremerkets ytterkant, utenfor denne er det to innoverrettede, svarte pileflekker. Ellers har forvingen er mørk strek som strekker seg ut fra roten (kombinert rotstrek og tappmerke) og et smalr svartkantet nyremerke. Bakvingen er hvitaktig, tynt skjellkledt og delvis gjennomsiktig, med en perleaktig glans, brune årer og brun bestøving langs ytterkanten.

Larven er lysbrun, kort og trinn.


== Levevis ==
Det er en vandrende art som enkelte år dukker opp i store mengder. Det er usikkert om den formerer seg hos oss. Larvene lever i bakken på røttene av ulike urter. De voksne sommerfuglene kan dukke opp når som helst mellom mars og november, men hyppigst i august–oktober da bestandene lenger sør i Europa er store.


== Skadedyr ==
Arten er et betydelig skadedyr i jord- og hagebruk i litt varmere strøk over så godt som hele Jorden. Larvene kan angripe røttene på så ulike kulturplanter som kål, soyabønner, bomull, mais, jordbær, tomater og vinranker.


== Utbredelse ==
Langvingejordfly er nokså nær en kosmopolitt, det vil si at den finnes over hele Jorden. Den er vanlig i varme og varm-tempererte områder, men fordi den vandrer mye dukker den også ofte opp nord og sør for disse områdene. I Norge er den funnet nord til Nordland.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Agrotis ipsilon på UK moths: [2]


== Eksterne lenker ==
(en) langvingejordfly – oversikt og omtale av artene i WORMS-databasen 
(en) langvingejordfly i Encyclopedia of Life 
(en) langvingejordfly i Global Biodiversity Information Facility 
(no) langvingejordfly hos Artsdatabanken 
(sv) langvingejordfly hos Dyntaxa 
(en) langvingejordfly hos Fauna Europaea 
(en) langvingejordfly hos ITIS 
(en) langvingejordfly hos NCBI 
(en) Kategori:Agrotis ipsilon – bilder, video eller lyd på Wikimedia Commons 
(en) Agrotis ipsilon – galleri av bilder, video eller lyd på Wikimedia Commons
Utne Hotell

Utne Hotell som ligger like ved ferjekaien på Utne er et av Norges eldste hotell. Det startet som gjestgiveri i 1722 og har siden da vært i kontinuerlig drift. En del av hotellet er fra 1700 tallet, men en stor del er utbygget og påbygget. De største utbyggingene skjedde på slutten av 1800 tallet og er preget av sveitserstilperioden. Den siste påbyggingen skjedde i 1930 da hotellet fikk ny matsal og kjøkken. Arkitekt Terje Alvsaker innredet matsalen der han tok utgangspunkt i et gammelt rosemalt skap som står i den ene enden av matsalen. Selv om denne delen av hotellet er den yngste har det høy verneverdi da den utgjør en fargemessig og formmessig helhet.


== Fredning ==
Hotellet ble inkludert i en større fredning av et bygningsmiljø i 2006. Fredningen omfatter eksteriør og interiør til Utne hotell med ishus, tingstova med naust og det tilgrensende, laftede naustet.
I forbindelse med fredningen uttalte Riksantikvaren følgende om hotellet:
«det mest tradisjonsrike hotellet i Hardanger og eitt av dei mest særmerkte hotella i heile landet.»
Hordaland fylkeskommune startet med fredningssaken allerede i 1991, og etter 15 år ble fredningen vedtatt i 2006. Fylket har samarbeidet med Ullensvang kommune for å få en passende verneform til hotellet og de bygningene som ligger inntil hotellet. Brochhuset som er et handelshus med uthus og hage og som ligger nær hotellet ble fredet i 2003. Selv om fredningssaken var tilbehandling har det vært utført oppussing og modernisering på hotellet, og arbeidet har blitt utført i samarbeid med fylkeskommunen på en måte alle parter var tjent med.


== Eksterne lenker ==
Hotellet sin hjemmeside
Hordaland fylkeskommune om hotellet og fredningssaken
«Utne Hotell». Kulturminnesøk. Riksantikvaren – Direktoratet for kulturminneforvaltning.
Åkerjordfly

Åkerjordfly (Agrotis exclamationis) er en sommerfugl som tilhører familien nattfly (Noctuidae). Den forekommer nord til Møre og Romsdal i Norge.


== Utseende ==
Et middelsstort (vingespenn 34 – 46 mm), lyst gråbrunt nattfly. Den har et svart tverrbånd over den fremre delen av forkroppen, som er synlig forfra. Forvingen er lyst gråbrun med brune, delvis svartkantede nyre- og ringmerker. Bak ringmerket er det en kraftig, kort, svart lengdestrek (tappmerke), dette er artens beste kjennetegn. Denne har gjerne form som et utropstegn (!) og har gitt arten dens latinske navn. Mellomlinjene, som avgrenser vingens midtfelt, er mer eller mindre synlige, smale, brune og tannete. Bakvingen er hvit.

		
		


== Levevis ==
Arten kan finnes i mange habitater, men er kanskje vanligst i hager og på dyrket mark. Larvene lever på røttene av ulike urter, også hageplanter, der de kan gjøre noe skade. De voksne sommerfuglene flyr i mai – juli og kommer gjerne til lys.


== Utbredelse ==
Den er utbredt over hele den palearktiske sone. I Norge finnes den nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri
Agrotis exclamationis på UK moths


== Eksterne lenker ==
(en) åkerjordfly i Encyclopedia of Life 
(en) åkerjordfly i Global Biodiversity Information Facility 
(no) åkerjordfly hos Artsdatabanken 
(sv) åkerjordfly hos Dyntaxa 
(en) åkerjordfly hos Fauna Europaea 
(en) åkerjordfly hos NCBI 
(en) Kategori:Agrotis exclamationis – bilder, video eller lyd på Wikimedia Commons 
(en) Agrotis exclamationis – galleri av bilder, video eller lyd på Wikimedia Commons
Brunpudret jordfly

Brunpudret jordfly (Agrotis clavis) er en sommerfugl som tilhører familien nattfly (Noctuidae). Den forekommer nord til Nord-Trøndelag i Norge.


== Utseende ==
Et middelsstort (vingespenn 34 – 41 mm), lysbrunt nattfly. Forvingen er lysbrun med en mørk flekk i spissen. Nyre- og ringmerkene er svartkantede, noen ganger også mørke i midten. Bak ringmerke er det en svart flekk eller kort strek, tappmerket. Vanligvis mangler den tydelige tverrlinjer i forvingen. Bakvingen er lyst gråbrun.

		
		
		


== Levevis ==
Arten finnes på åpne områder, blant annet sanddyner, ruskemark og dyrket mark. Larvene lever på røttene til ulike urter, blant andre tungras og kløver, men også kulturplanter som spinat og salat. De voksne sommerfuglene flyr i juni – juli.


== Utbredelse ==
Den er utbredt over det meste av den palearktiske sone, bortsett fra Nord-Afrika og den nordlige delen av Sibir. I Norge er den funnet nord til Nord-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Agrotis clavis på UK moths: [2]


== Eksterne lenker ==
(en) brunpudret jordfly i Encyclopedia of Life 
(en) brunpudret jordfly i Global Biodiversity Information Facility 
(no) brunpudret jordfly hos Artsdatabanken 
(sv) brunpudret jordfly hos Dyntaxa 
(en) brunpudret jordfly hos Fauna Europaea 
(en) brunpudret jordfly hos NCBI 
(en) Kategori:Agrotis clavis – bilder, video eller lyd på Wikimedia Commons